section_heading: Životopis
paragraph_text: Rođen u Puli 1890. godine. Od 1907. u rodnoj Puli bio je predsjednik Hrvatske omladine te jedan od osnivača i čelnika Narodne radničke organizacije. Od 1919. posredovao je u »repatrijaciji« između Italije i Kraljevine SHS, prikupljao pomoć za obnovu sela stradalih u Proštinskoj buni, bio urednik Istarske riječi i dr. hrv. glasila u Trstu.Istrapedia M. Urošević: Istarska riječ, pristupljeno 17. travnja 2016. Bio je zatim i potpredsjednik Odbora za Istru Političkog društva Edinost. Nakon trogodišnje konfinacije (1929. – 32.) sklonio se u Zagreb, gdje je vodio društvo »Istra«, a bio je i potpredsjednik Saveza emigrantskih društava. God. 1941. otpušten je iz državne službe zbog prijašnje političke aktivnosti.